****

**แนวทาง**

**การทวนสอบผลสัมฤทธิ์นักศึกษา**

**ตามกรอบมาตรฐานคุณวุฒิระดับอุดมศึกษา**

**โดย**

**สำนักงานมาตรฐานวิชาการ**

**ฝ่ายวิชาการ มหาวิทยาลัยรังสิต**

**คำนำ**

การทวนสอบผลสัมฤทธิ์ผลการเรียนรู้ของนักศึกษา เป็นส่วนหนึ่งในระบบประกันคุณภาพการศึกษาภายในของสถาบันอุดมศึกษาทุกแห่ง ซึ่งต้องดำเนินการเพื่อให้เกิดความมั่นใจว่ามาตรฐานผลการเรียนรู้ที่คาดหวังเป็นที่เข้าใจตรงกันทั้งสถาบันและมีการดำเนินการจัดการเรียนการสอน การวัดและประเมินผล จนบรรลุตามผลการเรียนรู้ที่คาดหวังของหลักสูตร ตามประกาศคณะกรรมการการอุดมศึกษา เรื่อง แนวทางการปฏิบัติตามกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 สถาบันอุดมศึกษาต้องกำหนดให้มีระบบและกลไกของการจัดทำรายละเอียดของหลักสูตร โดยต้องกำหนดให้มีระบบและกลไกการทวนสอบผลสัมฤทธิ์ผลของการเรียนรู้ของนักศึกษา เพื่อยืนยันว่านักศึกษา และผู้สำเร็จการศึกษาทุกคนมีผลการเรียนรู้ตามที่กำหนดไว้ในมาตรฐานคุณวุฒิเป็นอย่างน้อย 5 ด้าน

ฝ่ายวิชาการ มหาวิทยาลัยรังสิต จึงได้จัดทำแนวทางการทวนสอบผลสัมฤทธิ์ผลการเรียนรู้ของนักศึกษา เพื่อใช้สำหรับเป็นแนวปฏิบัติให้กับหลักสูตร คณะ/วิทยาลัย/สถาบัน ในการดำเนินการทวนสอบผลสัมฤทธิ์ผลการเรียนรู้ของนักศึกษาต่อไป

**สำนักงานมาตรฐานวิชาการ   
 ฝ่ายวิชาการ   
 มหาวิทยาลัยรังสิต**

**สารบัญ**

|  |  |  |
| --- | --- | --- |
|  | | **หน้า** |
| **คำนำ** | |  |
|  | | |
| **ส่วนที่ 1** | **กรอบมาตรฐานคุณวุฒิระดับอุดมศึกษาและการทวนสอบผลสัมฤทธิ์นักศึกษา** | **4** |
|  |  |  |
| **ส่วนที่ 2** | **การทวนสอบผลสัมฤทธิ์ตามมาตรฐานผลการเรียนรู้** | **8** |
|  | ความหมายของการทวนสอบ | 8 |
|  | ความสำคัญของการทวนสอบ | 8 |
|  | การทวนสอบผลสัมฤทธิ์ตามมาตรฐานผลการเรียนรู้ที่ระบุในรายละเอียด ของหลักสูตร | 9 |
|  | ระดับของการทวนสอบ | 9 |
|  |  |  |
| **ส่วนที่ 3** | **ระบบและกลไกการทวนสอบผลสัมฤทธิ์นักศึกษา** | **15** |
|  | แบบฟอร์มการทวนสอบ | 17 |
|  |  |  |
| **ภาคผนวก** |  | **22** |
|  | คำสั่งแต่งตั้งคณะกรรมการทวนสอบผลสัมฤทธิ์ของนักศึกษา |  |

**ส่วนที่ 1**

**กรอบมาตรฐานคุณวุฒิระดับอุดมศึกษาและการทวนสอบผลสัมฤทธิ์นักศึกษา**

กระทรวงศึกษาธิการได้ออกประกาศกระทรวงศึกษาธิการ เรื่อง กรอบมาตรฐานคุณวุฒิระดับอุดมศึกษาแห่งชาติ พ.ศ. 2552 เพื่อให้เป็นไปตามมาตรฐานการอุดมศึกษา และเพื่อเป็นการประกันคุณภาพของบัณฑิตในระดับอุดมศึกษาและสาขาวิชา ให้การจัดการศึกษามุ่งสู่เป้าหมายเดียวกันในการผลิตบัณฑิตได้อย่างมีประสิทธิภาพ จากการประกาศคณะกรรมการการอุดมศึกษา เรื่องแนวทางปฏิบัติตามกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 เพื่อมุ่งเน้นขั้นตอนการดำเนินการ กระบวนการพัฒนาปรับปรุง และการประกันคุณภาพหลักสูตร เพื่อให้มั่นใจในประสิทธิผลของการผลิตบัณฑิตให้บรรลุคุณภาพตามปรัชญาของมหาวิทยาลัย

กรอบมาตรฐานคุณวุฒิระดับอุดมศึกษาแห่งชาติ (Thai Qualifications Framework for Higher Education) หมายถึง กรอบที่แสดงระบบคุณวุฒิการศึกษาระดับอุดมศึกษาของประเทศ ซึ่งประกอบด้วย ระดับคุณวุฒิ การแบ่งสายวิชา ความเชื่อมโยงต่อเนื่องจากคุณวุฒิระดับหนึ่งไปสู่ระดับที่สูงขึ้น มาตรฐานผลการเรียนรู้ของแต่ละระดับคุณวุฒิซึ่งเพิ่มสูงขึ้น ตามระดับคุณวุฒิ ลักษณะของหลักสูตรแต่ละระดับคุณวุฒิ ปริมาณการเรียนรู้ที่สอดคล้องกับเวลา รวมทั้งระบบและกลไกที่ให้ความมั่นใจในประสิทธิผลการดำเนินงานตามกรอบมาตรฐานคุณวุฒิระดับอุดมศึกษาแห่งชาติที่จะผลิตบัณฑิตให้บรรลุคุณภาพตามมาตรฐานการเรียนรู้

**หลักการสำคัญของกรอบมาตรฐานคุณวุฒิระดับอุดมศึกษาแห่งชาติ**

1. **ยึดหลักความสอดคล้องกับพระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2545** ตลอดจนมาตรฐานการศึกษาของชาติและมาตรฐานการอุดมศึกษา โดยมุ่งให้กรอบมาตรฐานคุณวุฒิเป็นเครื่องมือในการนำแนวนโยบายในการพัฒนา คุณภาพและมาตรฐานการจัดการศึกษาตามที่กำหนดไว้ในพระราชบัญญัติการศึกษาแห่งชาติ มาตรฐานการศึกษาของชาติและมาตรฐานการอุดมศึกษาไปสู่การปฏิบัติในสถาบันอุดมศึกษา ได้อย่างเป็นรูปธรรม เพราะกรอบมาตรฐานคุณวุฒิระดับอุดมศึกษามีแนวทางที่ชัดเจนในการพัฒนาหลักสูตร การปรับเปลี่ยนกลวิธีการสอนของอาจารย์ การเรียนรู้ของนักศึกษา ตลอดจนการวัดและประเมินผลการเรียนรู้ เพื่อให้มั่นใจว่าบัณฑิตจะบรรลุมาตรฐานผลการเรียนรู้ตามที่มุ่งหวังได้จริง
2. **มุ่งเน้นที่มาตรฐานผลการเรียนรู้ของบัณฑิต (Learning Outcomes)** ซึ่งเป็นมาตรฐาน ขั้นต่ำเชิงคุณภาพ เพื่อประกันคุณภาพบัณฑิตและสื่อสารให้หน่วยงานและผู้ที่เกี่ยวข้องได้เข้าใจและมั่นใจถึงกระบวนการผลิตบัณฑิต โดยเริ่มที่ผลผลิตและผลลัพธ์ของการจัดการศึกษา คือ กำหนดมาตรฐานผลการเรียนรู้ของบัณฑิตที่คาดหวังไว้ก่อน หลังจากนั้นจึงพิจารณาถึงองค์ประกอบอื่นๆ ที่เกี่ยวข้องในกระบวนการจัดการเรียนการสอนที่จะส่งเสริมให้บัณฑิตบรรลุถึงมาตรฐานผลการเรียนรู้นั้นอย่างสอดคล้องและส่งเสริมกันอย่างเป็นระบบ
3. **มุ่งที่จะประมวลกฎเกณฑ์และประกาศต่างๆ ที่ได้ดำเนินการไว้แล้วเข้าด้วยกันและเชื่อมโยงเป็นเรื่องเดียวกัน** ซึ่งจะสามารถอธิบายให้ผู้เกี่ยวข้องได้เข้าใจอย่างชัดเจนเกี่ยวกับความหมายและความมีมาตรฐานในการจัดการศึกษาของคุณวุฒิหรือปริญญาในระดับต่างๆ
4. **มุ่งให้คุณวุฒิหรือปริญญาของสถาบันอุดมศึกษาใดๆ ของประเทศไทยเป็นที่ยอมรับและเทียบเคียงกันได้กับสถาบันอุดมศึกษาที่ดีทั้งในและต่างประเทศ** เนื่องจากกรอบมาตรฐานคุณวุฒิระดับอุดมศึกษาจะช่วยกำหนดความมีมาตรฐานในการจัดการศึกษาในทุกขั้นตอนอย่างเป็นระบบ โดยเปิดโอกาสให้สถาบันอุดมศึกษาสามารถจัดหลักสูตร ตลอดจนกระบวนการเรียนการสอนได้อย่างหลากหลาย โดยมั่นใจถึงผลผลิตสุดท้ายของการจัดการศึกษา คือ คุณภาพของบัณฑิตซึ่งจะมีมาตรฐานผลการเรียนรู้ตามที่มุ่งหวัง สามารถประกอบอาชีพได้อย่างมีความสุขและภาคภูมิใจ เป็นที่พึงพอใจของผู้ใช้บัณฑิตและเป็นคนดีของสังคม ช่วยเพิ่มความเข้มแข็งและขีดความสามารถในการพัฒนาประเทศไทย

**วัตถุประสงค์ของการจัดกรอบมาตรฐานคุณวุฒิระดับอุดมศึกษาแห่งชาติ**

1. เพื่อเป็นกลไกหรือเครื่องมือในการนำแนวนโยบายการพัฒนาคุณภาพและมาตรฐานการศึกษา ตามที่กำหนดไว้ในพระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2545 เกี่ยวกับมาตรฐานการศึกษาของชาติและมาตรฐานการอุดมศึกษาไปสู่การปฏิบัติได้อย่างเป็นรูปธรรมด้วยการนำไปเป็นหลักในการพัฒนาหลักสูตร กระบวนการเรียนการสอนและการประเมินผลการเรียนรู้ของนักศึกษา
2. เพื่อกำหนดเป้าหมายในการผลิตบัณฑิตให้ชัดเจนโดยกำหนดมาตรฐานผลการเรียนรู้ของบัณฑิตที่คาดหวังในแต่ละคุณวุฒิ/ปริญญาของสาขา/สาขาวิชาต่างๆ และเพื่อให้สถาบันอุดมศึกษาและผู้ทรงคุณวุฒิ/ผู้เชี่ยวชาญในสาขา/สาขาวิชาได้ใช้เป็นหลักและเป็นแนวทางในการวางแผน ปรับปรุง เปลี่ยนแปลงและพัฒนาการจัดการศึกษา เช่น การพัฒนาหลักสูตร การปรับเปลี่ยนกลวิธีการสอน วิธีการเรียนรู้ ตลอดจนกระบวนการวัด และการประเมินผลนักศึกษา
3. เพื่อเชื่อมโยงระดับต่างๆ ของคุณวุฒิในระดับอุดมศึกษาให้เป็นระบบ เพื่อบุคคลจะได้มีโอกาสเพิ่มพูนความรู้ได้อย่างต่อเนื่องและหลากหลายตามหลักการศึกษาตลอดชีวิต มีความชัดเจนและโปร่งใสสามารถเทียบเคียงกับมาตรฐานคุณวุฒิในระดับต่างๆ กับนานาประเทศได้
4. เพื่อช่วยให้เกิดวัฒนธรรมคุณภาพในสถาบันอุดมศึกษาและเป็นกลไกในการประกันคุณภาพภายในของสถาบันอุดมศึกษาทุกแห่ง และให้ใช้เป็นกรอบอ้างอิงสำหรับผู้ประเมินของการ ประกันคุณภาพภายนอกเกี่ยวกับคุณภาพบัณฑิตและการจัดการเรียนการสอน
5. เพื่อเป็นกรอบของการสื่อสารที่มีประสิทธิภาพในการสร้างความเข้าใจและความมั่นใจในกลุ่ม ผู้ที่เกี่ยวข้อง อาทิ นักศึกษา ผู้ปกครอง ผู้ประกอบการ ชุมชน สังคมและสถาบันอื่นๆ ทั้งในและต่างประเทศเกี่ยวกับความหมายของคุณวุฒิ คุณธรรม จริยธรรม ความรู้ความสามารถ ทักษะ และสมรรถนะในการทำงาน รวมทั้งคุณลักษณะอื่นๆ ที่คาดว่าบัณฑิตพึงจะมี
6. เพื่อประโยชน์ในการเทียบเคียงมาตรฐานคุณวุฒิระหว่างสถาบันอุดมศึกษา ทั้งในและต่างประเทศในการย้ายโอนนิสิตระหว่างสถาบันอุดมศึกษา การลงทะเบียนข้ามสถาบัน และการรับรองคุณวุฒิผู้สำเร็จการศึกษาทั้งในและต่างประเทศ
7. เพื่อให้มีการกำกับดูแลคุณภาพการผลิตบัณฑิตกันเองของแต่ละสาขา/สาขาวิชา
8. เพื่อนำไปสู่การลดขั้นตอน/ระเบียบ (Deregulation) การดำเนินการให้กับสถาบัน อุดมศึกษาที่มีความเข้มแข็ง

กรอบมาตรฐานคุณวุฒิระดับอุดมศึกษาแห่งชาติยึดหลักสำคัญที่มุ่งเน้นมาตรฐานผลการเรียนรู้ของบัณฑิต (Learning Outcomes) เพื่อประกันคุณภาพและมั่นใจในกระบวนการผลิตบัณฑิต เพื่อให้คุณวุฒิหรือปริญญาของมหาวิทยาลัยเป็นที่ยอมรับและเทียบเคียงกันกับสถาบันอุดมศึกษาทั้งในและต่างประเทศ ซึ่งมาตรฐานผลการเรียนรู้ ทั้ง 5 ด้าน ได้แก่

**(1) ด้านคุณธรรม จริยธรรม (Ethics and Moral)** หมายถึง การพัฒนานิสัยในการประพฤติอย่างมีคุณธรรม จริยธรรม และด้วยความรับผิดชอบทั้งในส่วนตน และส่วนรวม ปฏิบัติตนอย่างถูกต้องตามกาลเทศะ ความสามารถในการปรับวิถีชีวิตในความขัดแย้งทางค่านิยม การพัฒนานิสัยและการปฏิบัติตามศีลธรรม ทั้งในเรื่องส่วนตัวและสังคม

**(2) ด้านความรู้ (Knowledge)** หมายถึง ความสามารถในการเข้าใจ การวิเคราะห์ ทฤษฎี การจำแนกข้อเท็จจริงในหลักการ ตลอดจนกระบวนการต่างๆ และสามารถเรียนรู้ด้วยตนเองได้

**(3) ด้านทักษะทางปัญญา (Cognitive Skills)** หมายถึง ความสามารถในการวิเคราะห์สถานการณ์และใช้ความรู้ ความเข้าใจในแนวคิด หลักการ กระบวนการต่างๆในการแก้ปัญหา มีทักษะในการแก้ไขปัญหาใหม่ที่ไม่คาดคิดมาก่อน

**(4) ด้านทักษะความสัมพันธ์ระหว่างบุคคลและความรับผิดชอบ (Interpersonal Skills and Responsibility)** หมายถึง ความสามารถในการทำงานเป็นกลุ่ม การแสดงถึงภาวะผู้นำ ความรับผิดชอบต่อตนเองและสังคม

**(5) ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ (Numerical Analysis, Communication and Information Technology Skills)** หมายถึง ความสามารถในการวิเคราะห์เชิงตัวเลข ความสามารถในการใช้เทคนิคทางคณิตศาสตร์และสถิติ ความสามารถในการสื่อสารทั้งการพูด การเขียน และการใช้เทคโนโลยีสารสนเทศ

ตัวบ่งชี้ผลการดำเนินงานตามกรอบมาตรฐานคุณวุฒิระดับอุดมศึกษาแห่งชาติได้กำหนดไว้เป็นมาตรฐานขั้นต่ำ จำนวน 12 ข้อ โดยมีเกณฑ์การผ่านการประเมิน คือ ผ่านเกณฑ์ตามตัวบ่งชี้ผลการดำเนินงานตามเกณฑ์ข้อ 1-5 และมีผลการดำเนินงานผ่านเกณฑ์อย่างน้อยร้อยละ 80 ของตัวบ่งชี้ผลการดำเนินงานที่ระบุไว้ในแต่ละปี ทั้งนี้ใน 12 ตัวบ่งชี้นั้น ตัวบ่งชี้ที่ 6 ระบุไว้ว่า มีการทวนสอบผลสัมฤทธิ์ของนักศึกษาตามมาตรฐานผลการเรียนรู้ที่กำหนดใน มคอ.3 และมคอ. 4 อย่างน้อยร้อยละ 25 ของรายวิชาที่เปิดสอนในแต่ละปีการศึกษา เป็นเกณฑ์ข้อหนึ่งที่ให้ความสำคัญกับการทวนสอบผลสัมฤทธิ์ของนักศึกษาตามมาตรฐานผลการเรียนรู้ที่กำหนด จึงจำเป็นต้องมีเครื่องมือที่ใช้ในการทวนสอบที่มีประสิทธิภาพ ถูกต้องตามหลักการวัดและประเมินผล และสะดวกต่อการประกันคุณภาพภายในของหลักสูตร

การทวนสอบผลสัมฤทธิ์ของมหาวิทยาลัย จะเริ่มตั้งแต่ระดับหลักสูตรโดยอาจารย์ผู้สอนเป็นผู้ดำเนินการ อาจารย์ผู้รับผิดชอบหลักสูตรเป็นผู้กำกับดูแลตามวัตถุประสงค์ของหลักสูตรถ่ายทอดมาสู่ระดับรายวิชา เมื่ออาจารย์ผู้สอนดำเนินการทวนสอบผลสัมฤทธิ์ระดับรายวิชาเป็นที่เรียบร้อยแล้วนำส่งรายงานต่ออาจารย์ผู้รับผิดชอบหลักสูตรรับทราบ และตั้งกรรมการทวนสอบผลสัมฤทธิ์ระดับหลักสูตรขึ้นมาเพื่อพิจารณารายงาน เอกสารและหลักฐานประกอบ โดยอาจจะดำเนินการทวนสอบผลสัมฤทธิ์อีกครั้งเพื่อยืนยันผลสัมฤทธิ์นั้น แล้วสรุปนำส่งรายงานผลการทวนสอบผลสัมฤทธิ์ระดับหลักสูตรให้อาจารย์ผู้รับผิดชอบหลักสูตรทราบ และนำส่งรายงานการทวนสอบผลสัมฤทธิ์ต่อภาควิชา (คณะวิชา) ต่อไป

อาจารย์ผู้รับผิดชอบหลักสูตรจะเป็นผู้มีบทบาทสำคัญในการดำเนินการทวนสอบผลสัมฤทธิ์ในการสร้างความเข้าใจไปยังอาจารย์ผู้สอนและผู้ที่เกี่ยวข้องให้การดำเนินงานอย่างมีประสิทธิภาพเป็นที่น่าเชื่อถือ การดำเนินการทวนสอบผลสัมฤทธิ์ไม่เพียงแต่เป็นการประกันคุณภาพของหลักสูตรเท่านั้น ยังเป็นการยืนยันกระบวนการผลิตบัณฑิตที่มีคุณภาพตรงตามปรัชญาและวัตถุประสงค์ของหลักสูตร เพื่อให้บัณฑิตมีความพร้องออกสู่ตลาดแรงงาน และเป็นที่พึงพอใจของผู้ใช้บัณฑิตต่อไป

**ส่วนที่ 2**

**การทวนสอบผลสัมฤทธิ์ตามมาตรฐานผลการเรียนรู้**

**ความหมายของการทวนสอบ**

การทวนสอบ หมายถึง การดำเนินการหาหลักฐานด้วยวิธีการใดวิธีกาหนึ่งหรือหลายวิธี เช่น การสอบ การสังเกต การตรวจสอบ การประเมิน และการสัมภาษณ์ ฯลฯ เพื่อยืนยันพิสูจน์ว่า สิ่งที่กำหนดขึ้นนั้นได้มีการดำเนินการและบรรลุเป้าหมายตามวัตถุประสงค์ การทวนสอบมาตรฐานผลการเรียนรู้ของนักศึกษาเป็นส่วนหนึ่งของความรับผิดชอบในระบบการประกันคุณภาพภายในของมหาวิทยาลัย ซึ่งต้องดำเนินการที่ให้มั่นใจว่า มาตรฐานผลการเรียนรู้ที่คาดหวัง และมีการดำเนินการจัดการเรียนการสอนบรรลุผลสำเร็จตามวัตถุประสงค์ของรายวิชาของหลักสูตรนั้น

กลยุทธ์ที่ใช้โดยปกติทั่วไปในการทวนสอบมาตรฐานผลการเรียนรู้ของนักศึกษาได้แก่ การตรวจสอบการให้คะแนนจากกระดาษคำตอบของนักศึกษา และงานที่รับมอบหมาย การให้ผู้เรียนประเมินตนเองเมื่อสิ้นสุดการเรียนการสอนในแต่ละภาคการศึกษา ทวนสอบจากคะแนนข้อสอบ การประเมินหลักสูตรโดยนักศึกษาและผู้สำเร็จการศึกษา การประเมินหลักสูตรโดยบุคคลภายนอก และการรายงานเกี่ยวกับทักษะของบัณฑิตโดยผู้ใช้บัณฑิต

**ความสำคัญของการทวนสอบ**

การทวนสอบผลสัมฤทธิ์นักศึกษามีความสำคัญต่อการพัฒนาปรับปรุงการจัดการเรียนการสอนของรายวิชาและหลักสูตรให้มีประสิทธิภาพและประสิทธิผล เนื่องจาการทวนสอบจะสะท้อนผลรายวิชาและหลักสูตรดังนี้

1. ระดับผลสัมฤทธิ์ทางการเรียนตามมาตรฐานผลการเรียนรู้ที่แต่ละรายวิชาได้รับจากการกระจายความรับผิดชอบจากหลักสูตรสู่รายวิชา (Curriculum Mapping) ซึ่งเป็นประโยชน์ต่ออาจารย์ผู้สอน อาจารย์ผู้รับผิดชอบหลักสูตร และผู้ที่เกี่ยวข้องในการปรับปรุง หรือส่งเสริมจุดเด่นของผู้เรียนเพื่อพัฒนาตนเองต่อไป
2. ประสิทธิภาพการจัดการเรียนการสอนสำหรับอาจารย์ผู้สอนในการพัฒนาปรับปรุงการสอนให้ดีกว่าเดิม
3. ประสิทธิภาพในการบริหารจัดการทางการศึกษา ผลจากการทวนสอบผลสัมฤทธิ์เป็นข้อมูลสำคัญในการวางแผนพัฒนาการเรียนการสอน การติดตามประเมินผลและการประกันคุณภาพของหลักสูตร

**การทวนสอบผลสัมฤทธิ์ตามมาตรฐานผลการเรียนรู้ที่ระบุในรายละเอียดของหลักสูตร**

1. **การทวนสอบตามที่ระบุไว้ใน มคอ. 1**

ประกาศกระทรวงศึกษาธิการ เรื่อง มาตรฐานคุณวุฒิระดับ ....... สาขา/สาขาวิชา ........ จะมีการกำหนดเรื่อง การทวนสอบมาตรฐานผลการเรียนรู้ไว้ เพื่อเป็นแนวทางให้สถาบันอุดมศึกษาใช้ในการพัฒนาปรับปรุงหลักสูตร มีการกำหนดการทวนสอบมาตรฐานผลการเรียนรู้ขณะนักศึกษายังไม่สำเร็จการศึกษาไว้ในมาตรฐานคุณวุฒิระดับ ............. สาขา/สาขาวิชา ......... ในข้อ 10 การทวนสอบมาตรฐานผลการเรียนรู้

สถาบันการศึกษาต้องกำหนดให้มีระบบและกลไกการทวนสอบเพื่อยืนยันว่านักศึกษาและผู้สำเร็จการศึกษาทุกคนมีผลการเรียนรู้ทุกด้านตามที่กำหนดไว้ในมาตรฐาน การทวนสอบระดับรายวิชา และระดับหลักสูตร กำหนดให้เป็นส่วนหนึ่งของการประกันคุณภาพภายใน

**การทวนสอบระดับรายวิชา** สถาบันจะต้องทำการทวนสอบระดับรายวิชาทั้งภาคทฤษฎีและภาคปฏิบัติโดยสถาบันการศึกษาหรือคณะ/วิทยาลัยกำหนดระบบและกลไกในการดำเนินงานเกี่ยวกับการทวนสอบ เพื่อพิจารณาความเหมาะสมของการให้คะแนนกับกระดาษคำตอบ รวมทั้งประเมินด้วยวิธีการอื่นที่กำหนดในรายละเอียดวิชา รวมทั้งการอุธรณ์การประเมินผลสัมฤทธิ์ของนักศึกษา ซึ่งถ้าสถาบันการศึกษาจะต้องมีการวางแผนและรายงานผลการทวนสอบต่อคณะกรรมการบริหารหลักสูตรทุกภาคการศึกษา

**การทวนสอบระดับหลักสูตร** ดำเนินการตรวจสอบผลสัมฤทธิ์การเรียนรู้ ครอบคลุมผลการเรียนรู้ทุกด้าน เพื่อประเมินความสำเร็จของการผลิตบัณฑิตที่มีคุณภาพ โดยมีการประเมินจากหลายแหล่ง รวมถึงการประเมินโดยแหล่งฝึกงาน ผู้ใช้บัณฑิต บัณฑิตใหม่ และผู้มีส่วนได้ส่วนเสีย เพื่อเป็นการพิสูจน์ว่าผู้สำเร็จการศึกษามีผลการเรียนรู้ไม่น้อยกว่าที่กำหนดในรายละเอียดหลักสูตร

1. **การทวนสอบตามที่ระบุไว้ใน มคอ. 2**

ตามที่สำนักงานคณะกรรมการการอุดมศึกษาได้ประกาศกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 มีรายละเอียดการจัดทำรายละเอียด มคอ. 2 ทั้ง 8 หมวด ซึ่งหมวดที่เกี่ยวข้องกับการทวนสอบผลสัมฤทธิ์ได้แก่ “หมวดที่ 5 หลักเกณฑ์ในการประเมินผลนักศึกษา ข้อ 2 กระบวนการทวนสอบมาตรฐานผลสัมฤทธิ์ของนักศึกษา” โดยให้อธิบายกระบวนการที่ใช้ในการทวนสอบมาตรฐานผลสัมฤทธิ์ของนักศึกษาตามมาตรฐานผลการเรียนรู้แต่ละรายวิชา เช่น ทวนสอบจากคะแนนข้อสอบ หรืองานที่มอบหมาย กระบวนการอาจจะแตกต่างกันสำหรับรายวิชาที่ต่างกัน

1. **การทวนสอบตามที่ระบุไว้ใน มคอ. 3**

ตามที่สำนักงานคณะกรรมการการอุดมศึกษาได้ประกาศกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 มีรายละเอียดการจัดทำรายละเอียด มคอ. 3 ทั้ง 7 หมวด ซึ่งหมวดที่เกี่ยวข้องกับการทวนสอบผลสัมฤทธิ์ได้แก่ “หมวดที่ 7 การประเมินและการปรับปรุงการดำเนินการของรายวิชาในข้อ 7.4 การทวนสอบผลสัมฤทธิ์ของนักศึกษาในรายวิชา ที่อธิบายกระบวนการที่ใช้ในการทวนสอบมาตรฐานผลสัมฤทธิ์ของนักศึกษาตามมาตรฐานผลการเรียนรู้ของรายวิชา เช่น การทวนสอบจากคะแนน หรืองานที่มอบหมาย กระบวนการอาจจะแตกต่างกันสำหรับรายวิชาที่ต่างกัน

หมวดที่ 7 การประเมิน และการปรับปรุงการดำเนินการของรายวิชา

7.4 การทวนสอบมาตรฐานผลสัมฤทธิ์ของนักศึกษาในรายวิชา

7.4.1 มีคณะกรรมการในสาขาตรวจสอบผลการประเมินการเรียนรู้ของนักศึกษากับข้อสอบ รายงาน โครงงาน และการให้คะแนนพฤติกรรมของนักศึกษา

7.4.2 รายงานผลการตรวจสอบต่อคณะกรรมการหลักสูตร

1. **การทวนสอบตามที่ระบุไว้ใน มคอ. 5**

ตามที่สำนักงานคณะกรรมการการอุดมศึกษาได้ประกาศกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 มีรายละเอียดการจัดทำรายละเอียด มคอ. 5 ทั้ง 6 หมวด ซึ่งหมวดที่เกี่ยวข้องกับการทวนสอบผลสัมฤทธิ์ได้แก่ หมวดที่ 3 สรุปผลการจัดการเรียนการสอนของรายวิชา ข้อที่ 7 การทวนสอบผลสัมฤทธิ์ได้แก่ หมวดที่ 3 สรุปผลการจัดการเรียนการสอนของรายวิชา ข้อที่ 7 การทวนสอบผลสัมฤทธิ์นักศึกษา

1. **การทวนสอบตามที่ระบุไว้ใน มคอ. 7**

ตามที่สำนักงานคณะกรรมการการอุดมศึกษาได้ประกาศกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 มีรายละเอียดการจัดทำรายละเอียด มคอ. 7 ทั้ง 9 หมวดซึ่งหมวดที่เกี่ยวข้องกับการทวนสอบผลสัมฤทธิ์ได้แก่ หมวดที่ 6 สรุปการประเมินหลักสูตรในข้อที่ 3 การประเมินคุณภาพหลักสูตรตามกรอบมาตรฐานคุณวุฒิ ซึ่งกำหนดให้มีการรายงานผลดัชนีบ่งชี้ผลการดำเนินงานในข้อ 6 คือ มีการทวนสอบผลสัมฤทธิ์ของนักศึกษาตามมาตรฐานผลการเรียนรู้ ที่กำหนดใน มคอ.3 และมคอ.4 อย่างน้อยร้อยละ 25 ของรายวิชาที่เปิดสอนในแต่ละปีการศึกษา

**ระดับของการทวนสอบ**

จากรายละเอียดเกี่ยวกับการทวนสอบที่กำหนดไว้ใน มคอ.1 ข้อ 10 กำหนดให้มหาวิทยาลัยต้องพัฒนาระบบและกลไกการทวนสอบมาตรฐานผลการเรียนรู้ของนักศึกษาและผู้สำเร็จการศึกษา เพื่อเป็นการยืนยันว่าทุกคนมีการเรียนรู้ทุกด้านตามที่กำหนดไว้ในมาตรฐานคุณวุฒิระดับ ....... สาขา ....... และได้กำหนดให้ดำเนินการทวนสอบทั้งระดับรายวิชาและระดับหลักสูตร ซึ่งมีบุคคลที่เกี่ยวข้องกับการทวนสอบในมิติต่างๆ ดังนี้

|  |  |  |  |  |  |  |
| --- | --- | --- | --- | --- | --- | --- |
| การทวนสอบ | ผู้สอน | ผู้เรียน | กรรมการบริหารหลักสูตร | ผู้ทรงคุณวุฒิ | บัณฑิต | ผู้ใช้บัณฑิต |
| การเรียนการสอน | 🗸 | 🗸 | 🗸 | 🗸 | 🗸 |  |
| การประเมินผล | 🗸 |  | 🗸 | 🗸 |  |  |
| การพัฒนาหลักสูตร | 🗸 |  | 🗸 | 🗸 | 🗸 | 🗸 |

**ผลการเรียนรู้ที่ต้องมีการทวนสอบ**

|  |  |
| --- | --- |
| มาตรฐานผลการเรียนรู้ 5 ด้าน | ผลการเรียนรู้ |
| คุณธรรม จริยธรรม | ความซื่อสัตย์ ตรงต่อเวลา มุ่งมั่น อดทน ความสนใจใคร่รู้ ฯลฯ |
| ความรู้ | ความรู้ในวิชาชีพนั้นๆ ฯลฯ |
| ทักษะทางปัญญา | การแก้ปัญหา การคิดสร้างสรรค์ การใช้เหตุผล ฯลฯ |
| ทักษะความสัมพันธ์ระหว่างบุคคลและความรับผิดชอบ | ความรับผิดชอบ การทำงานเป็นทีม การปรับตัว ฯลฯ |
| ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ | การวิเคราะห์เชิงตัวเลข การสื่อสาร การใช้เทคโนโลยีสารสนเทศ ฯลฯ |

1. การทวนสอบระดับรายวิชา

จัดทำแผนการเรียน กำหนดกิจกรรมการเรียนรู้ วิธี เกณฑ์และเครื่องมือประเมินผล โดยสอดคล้องกับ มคอ. 3

จัดเตรียมและรวบรวมสื่อ และหนังสือ

ผู้สอนนำข้อปรับปรุงข้อเสนอแนะ ไปปรับแก้ไขแผนการเรียน ทั้งด้านการเรียนการสอน การวัดประเมินผล ใน มคอ. 5

จัดการเรียนการสอน ดำเนินกิจกรรมการเรียน วัดและประเมินผลตามวัตถุประสงค์ที่กำหนด

ผู้สอนพิจารณาผลการเรียนรู้ และการประเมินผลตามวัตถุประสงค์ ผู้สอนรวบรวมข้อเสนอแนะ ข้อปรับปรุงการเรียนการสอน และการวัดผล

* 1. อาจารย์ผู้รับผิดชอบหลักสูตรแจ้งอาจารย์ผู้สอน กำหนดให้การทวนสอบผลสัมฤทธิ์ตามมาตรฐานผลการเรียนรู้ของนักศึกษาเป็นส่วนหนึ่งของกระบวนการจัดการเรียนการสอนของหลักสูตร
  2. อาจารย์ผู้สอนศึกษาเครื่องมือที่จะนำมาใช้ในการทวนสอบผลสัมฤทธิ์ตามมาตรฐานผลการเรียนรู้ให้สัมพันธ์สอดคล้องกับรายละเอียดของรายวิชา (มคอ.3) หรือรายละเอียดของประสบการณ์วิชาชีพ (มคอ.4)
  3. อาจารย์ผู้สอนเลือกเครื่องมือที่จะนำไปใช้ในการทวนสอบ
  4. อาจารย์ผู้สอนดำเนินการทวนสอบผลสัมฤทธิ์ของนักศึกษาตามมาตรฐานผลการเรียนรู้ เช่น การสอบ การสังเกต การตรวจสอบ การประเมินผล โดยใช้เครื่องมือ เช่น แบบสอบถาม แบบสังเกต แบบสำรวจ แบบประเมิน แบบสัมภาษณ์ เป็นต้น
  5. อาจารย์ผู้สอนประมวลผลและเขียนรายงานผลการทวนสอบผลสัมฤทธิ์ตามมาตรฐานผลการเรียนรู้ เพื่อใช้ประกอบการจัดทำรายงานผลการดำเนินงานของรายวิชา (มคอ.5)
  6. อาจารย์ผู้สอนนำเสนอรายงานการทวนสอบผลสัมฤทธิ์ฯ ต่อผู้รับผิดชอบหลักสูตรพร้อมทั้งรายงานแนวทางการปรับปรุง และรายงานสรุปใน มคอ.5 หรือ มคอ.6

1. การทวนสอบระดับหลักสูตร
   1. การพัฒนาระบบการทวนสอบระดับหลักสูตร

2.1.1 ให้หลักสูตรแต่งตั้งคณะกรรมการทวนสอบมาตรฐานผลการเรียนรู้ระดับหลักสูตร ซึ่งประกอบด้วย

1. กรรมการจากคณะกรรมการบริหารหลักสูตร
2. กรรมการจากอาจารย์ผู้รับผิดชอบหลักสูตร
3. กรรมการผู้ทรงคุณวุฒินอกหลักสูตร (ตามแต่ละวิชาชีพกำหนด)
   * 1. บทบาทหน้าที่ของคณะกรรมการทวนสอบมาตรฐานผลการเรียนรู้ระดับหลักสูตร
4. กำหนดกระบวนการหรือขั้นตอนของการทวนสอบมาตรฐานผลการเรียนรู้ระดับหลักสูตร เพื่อการตรวจสอบและประเมินความสำเร็จของการผลิตบัณฑิตที่มีคุณภาพ
5. กำหนดปฏิทินการดำเนินงานการทวนสอบประจำปีการศึกษา ที่มีผู้สำเร็จการศึกษา โดยกำหนดรายละเอียดของกิจกรรมและระยะเวลาที่ต้องดำเนินการ
6. กำหนดข้อมูล แหล่งข้อมูล และผู้ให้ข้อมูล ที่ต้องเก็บรวบรวมและแจ้งให้ผู้ที่เกี่ยวข้องทราบเอการเตรียมพร้อม ได้แก่ รายงานผลการดำเนินการหลักสูตร (มคอ.7) คณะกรรมการบริหารหลักสูตร แหล่งฝึกปฏิบัติ ผู้ใช้บัณฑิต และผู้มีส่วนได้เสียในการจัดการศึกษาและการปฏิบัติงานของบัณฑิตหลังสำเร็จการศึกษา
7. การดำเนินการทวนสอบตามกระบวนการหรือขั้นตอนและระยะเวลาที่กำหนดไว้
8. จัดทำรายงานผลการทวนสอบประจำปีการศึกษาต่อหลักสูตร/ภาควิชา/คณะวิชา
   1. กระบวนการหรือขั้นตอนการทวนสอบระดับหลักสูตร

2.2.1 กำหนดลักษณะข้อมูล แหล่งข้อมูล และผู้ให้ข้อมูล ที่สามารถนำมาใช้วิเคราะห์ผลสัมฤทธิ์การเรียนรู้ ที่ครอบคลุมผลการเรียนรู้ทุกด้านตามมาตรบานการเรียนรู้สาขา ...... เพื่อประเมินความสำเร็จของการผลิตบัณฑิตที่มีคุณภาพของมหาวิทยาลัย

2.2.2 พัฒนาเครื่องมือที่ใช้ในการเก็บรวบรวมข้อมูลที่จำเป็นต้องใช้ ดำเนินการเก็บรวบรวมข้อมูลจากผู้ให้ข้อมูลตามที่กำหนดไว้

2.2.3 ใช้ข้อมูลที่เกี่ยวข้องจากรายงานผลการจัดการเรียนรู้ของรายวิชา มคอ.5 และ มคอ.6 และข้อมูลรายจากงานผลการดำเนินงานของหลักสูตร (มคอ.7) ที่คณะกรรมการบริหารหลักสูตรจัดทำเมื่อสิ้นสุดปีการศึกษา มาประกอบการพิจารณาการทวนสอบ

2.2.4 กำหนดโครงสร้างและจัดทำรายงานผลการทวนสอบมาตรฐานผลการเรียนรู้ของผู้สำเร็จการศึกษาประจำปีการศึกษา ที่แสดงให้เห็นในภาพรวมว่า คุณภาพการจัดการเรียนรู้ของหลักสูตรเป็นอย่างไร บัณฑิตที่สำเร็จการศึกษาบรรลุตามมาตรฐานการเรียนรู้ที่กำหนดไว้ในหลักสูตรครบถ้วนเพียงใด พร้อมแสดงข้อมูลหรือหลักฐานที่ยืนยันว่าบรรลุตามมาตรฐานที่กำหนดไว้ ทั้งนี้เพื่อให้สามารถใช้เป็นแหล่งข้อมูลสำหรับการประกันคุณภาพการจัดการศึกษาและการปรับปรุงหลักสูตรต่อไป

**ส่วนที่ 3**

**ระบบและกลไกการทวนสอบผลสัมฤทธิ์นักศึกษา**

กำหนดผลการเรียนรู้ของนักศึกษาในรายวิชา มคอ.3 หมวดที่ 7 ข้อ 7.4 ต้องสอดคล้องกับมาตรฐานผลการเรียนรู้ของหลักสูตร (มคอ. 2)

อาจารย์ผู้รับผิดชอบรายวิชา หรือผู้สอน

อาจารย์ผู้รับผิดชอบรายวิชา หรือผู้สอน

ดำเนินการทวนสอบตามที่ระบุไว้ใน มคอ. 5 หมวดที่ 3 ข้อที่ 7

คณะกรรมการทวนสอบมาตรฐานผลการเรียนรู้ : กรรมการจากคณะกรรมการบริหารหลักสูตร ผู้รับผิดชอบหลักสูตร และ/หรือผู้ทรงคุณวุฒภายนอก

กำหนดขั้นตอนการทวนสอบทั้งระดับรายวิชา/หลักสูตร

กำหนดปฏิทินการทวนสอบประจำปี

การกำหนดแหล่งข้อมูล

ผู้ให้ข้อมูลที่ต้องเก็บรวบรวมและแจ้งให้ผู้เกี่ยวข้องเตรียมข้อมูลให้

ดำเนินการทวนสอบผลสัมฤทธิ์ของนักศึกษา ระดับรายวิชา/หลักสูตร ตามดัชนีบ่งชี้ผลการดำเนินงาน ตามกรอบมาตรฐานคุณวุฒิฯที่กำหนดไว้ใน มคอ.2 หมวดที่ 7 ข้อ 7 ตัวบ่งชี้ที่ 6 อย่างน้อยร้อยละ 25 ของรายวิชาที่เปิดสอนในแต่ละปีการศึกษา

คณะกรรมการทวนสอบมาตรฐานผลการเรียนรู้

รายงานผลทวนสอบผลสัมฤทธิ์ประจำปีให้กับคณะกรรมการบริหารหลักสูตร เพื่อนไปใช้ในการทำรายงานการทวนสอบใน มคอ. 7 หมวดที่ 5 ข้อ 3

คณะกรรมการทวนสอบมาตรฐานผลการเรียนรู้

นำผลการทวนสอบผลสัมฤทธิ์ เป็นข้อมูลเพื่อใช้ในการรายงานผลการดำเนินงานของหลักสูตรประจำปี (มคอ. 7) หมวดที่ 6 ข้อ 3 และหมวดที่ 8 ข้อคิดเห็นและข้อเสนอแนะพร้อมทั้งนำเสนอแผนการดำเนินการเพื่อพัฒนาหลักสูตรในหมวดที่ 9

คณะกรรมการบริหารหลักสูตร

นำเสนอแผนการพัฒนาและปรับปรุงหลักสูตร ต่อคณะกรรมการบริหาร/คณะกรรมการประจำคณะ

หัวหน้าหลักสูตร

****

**แบบ ทส.มรส.01**

**แบบรายงานผลการทวนสอบมาตรฐานการเรียนรู้ของรายวิชาที่เปิดสอน**

**โดยคณะกรรมการทวนสอบมาตรฐานผลเรียนรู้ ตามกรอบมาตรฐานคุณวุฒิระดับอุดมศึกษาแห่งชาติ**

**คำชี้แจง: ขั้นตอนการทวนสอบมาตรฐานผลการเรียนรู้ระดับหลักสูตร**

1. คณะกรรมการทวนสอบมาตรฐานผลการเรียนรู้ กำหนดขั้นตอนการดำเนินการทวนสอบ ข้อมูลหรือเอกสารที่ต้องการใช้ในการทวนสอบ กำหนดการทวนสอบ รวมทั้งระบุรายวิชาที่จะทำการทวนสอบ ซึ่งจะต้องไม่น้อยกว่า 25% ของรายวิชาที่หลักสูตรได้เปิดสอนในปีการศึกษานั้นๆ (รายวิชาที่เลือกต้องไม่ซ้ำกับปีที่แล้ว และจำนวนรายวิชาที่ทวนสอบฯ คิดเป็น 100% เมื่อครบ 4 ปีการศึกษา) แจ้งให้คณะกรรมการหลักสูตรได้รับทราบ
2. คณะกรรมการหลักสูตรจัดหาเอกสารที่คณะกรรมการฯ ต้องการใช้ในการทวนสอบ เช่น เอกสารที่กำหนดไว้ในกรอบมาตรฐานคุณวุฒิ(มคอ.2 - มคอ.6) รายงานผลการประเมินความพึงพอใจของนายจ้าง รายงานผลการประเมินของผู้ให้การฝึกหัดงานหรือสหกิจศึกษา คณะกรรมการกำกับมาตรฐานวิชาการ รายงานผลการประเมินหลักสูตร หรืออื่นๆ เป็นต้น
3. ศึกษาวิธีการทวนสอบที่หลักสูตรกำหนดไว้ในมคอ. 2 “หมวดที่ 5 หลักเกณฑ์ในการประเมินผลนักศึกษา ข้อ 2 กระบวนการทวนสอบมาตรฐานผลสัมฤทธิ์ของนักศึกษา”
4. ดำเนินการทวนสอบตามขั้นตอนที่กำหนด
5. กรรมการทวนสอบฯ ทำสรุปผลการทวนสอบด้วย แบบ ทส. มรส.01 และแบบ ทส. มรส.02
6. ประธานคณะกรรมการฯ ส่งแบบทส.มรส.01 แบบ ทส. มรส.02 ให้กับคณะกรรมการบริหารหลักสูตรเพื่อนำไปใช้ในการจัดทำ มคอ. 7 หมวดที่ 6 ข้อ 3 และ หมวดที่ 7

**รหัสวิชา ........................................... ชื่อวิชา ................................................................**

อาจารย์ผู้รับผิดชอบรายวิชา……………………………………………………................……

สาขาวิชา/หลักสูตร…………………………………………………………………............……

ภาคการศึกษาที่ ………………….. ปีการศึกษา …………………...........…………………

|  |  |  |  |  |  |
| --- | --- | --- | --- | --- | --- |
| **หัวข้อ การทวนสอบ** | **รายละเอียดการทวนสอบ** | **ผลการทวนสอบ** | | | **รายละเอียดที่ไม่ผ่าน\*** |
| **ผ่าน** | **ไม่ผ่าน** | |
| **1. เนื้อหา**  **การสอน** | ตรวจสอบ มคอ.5 หมวดที่ 2 โดยเปรียบเทียบกับ มคอ.3 หมวดที่ 5 ข้อ1. ว่าได้มีการระบุปัญหาและแนวทางการแก้ไขไว้ใน มคอ.5 หรือไม่ |  |  | |  |
| **2. การวัดและประเมินผล** | | | | | |
| **2.1 วิธีการวัดและประเมินผล** | พิจารณาวิธีการวัดและประเมินผลว่าเป็นไปตามที่ระบุใน มคอ.3 หมวดที่ 5 ข้อ2 แผนการประเมินผลการเรียนรู้ หรือไม่ |  | |  |  |
| **2.2 เครื่องมือและวิธีการที่ใช้ในการวัดผล** | สุ่มตรวจเนื้อหาที่อยู่ในข้อสอบว่าตรงกับเนื้อหาการสอนที่กำหนดไว้ใน มคอ.3 หรือไม่ หรือ  มีรายงานผลการพิจารณาข้อสอบและการตัดเกรดจากกรรมการกำกับมาตรฐานวิชาการหรือกรรมการภายนอกหรือไม่ |  | |  |  |
| **3. มาตรฐานผลการเรียนรู้** | | | | | |
| **3.1 การกำหนดผลการเรียนรู้ที่ต้อง การพัฒนา** | **การกำหนดผลการเรียนรู้ที่ต้องการพัฒนา**ใน มคอ.3 หมวด 4 **ตรงหรือสอดคล้องกับ**มาตรฐานการเรียนรู้ทั้ง 5 ด้านตาม**ที่ระบุไว้ใน มคอ.** 2 **หมวดที่** 4 **พร้อมกับกำหนดกลยุทธ์การประเมินผลที่เหมาะสม หรือไม่** |  | |  |  |
| **3.2 กลยุทธ์การประเมิน ผลการเรียนรู้ที่ใช้** | วิธีที่ใช้ในการประเมินผลการเรียนรู้และสัดส่วนของคะแนนที่กำหนดในแต่ละด้านที่เกิดขึ้นจริง ตรงกับที่ระบุไว้ใน มคอ.3 หมวดที่ 4 หรือไม่ |  | |  |  |
| **3.3 การราย งานผลการทวนสอบรายวิชา** | ได้มีการรายงานผลการทวนสอบผลสัมฤทธิ์ของนักศึกษา ไว้ใน มคอ. 5 หมวดที่ 3 ข้อ 7. ครบทุกด้าน ตามที่กำหนดไว้ใน มคอ. 3 หรือไม่ |  | |  |  |

**\*กรณีที่ไม่ผ่าน ต้องระบุรายละเอียดและแนวทางแก้ไขด้วย**

**ผู้รับรองการทวนสอบ**

|  |  |  |
| --- | --- | --- |
| ลงชื่อ...........................................................  (...........................................................)  กรรมการทวนสอบฯ |  | ลงชื่อ...........................................................  (................................................................)  กรรมการทวนสอบฯ |
| ลงชื่อ...........................................................  (....................................................)  ประธานกรรมการทวนสอบฯ | | |

วันที่................ เดือน ...............................พ.ศ. ..................

**รายงานการทวนสอบผลสัมฤทธิ์ของนักศึกษาตามมาตรฐาน**

**แบบ ทส.มรส.02**

**ชื่อหลักสูตร ........................................................สาขาวิชา.................................................... คณะ/วิทยาลัย/สถาบัน .............................................  
 มหาวิทยาลัยรังสิต**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **รหัสวิชา /**  **ชื่อรายวิชา** | **ผลการทวนสอบตามมาตรฐานผลการเรียนรู้ a** | | | | | | | | | | | | | | | **วิธีทวนสอบ** | **ผลการทวนสอบ b** |
| 1. คุณธรรม จริยธรรม | | | 2. ความรู้ | | | 3. ทักษะทางปัญญา | | | 4. ทักษะ ความสัมพันธ์ ระหว่างบุคคล และความ รับผิดชอบ | | | 5. ทักษะการ วิเคราะห์เชิง ตัวเลข การ สื่อสารและ การใช้เทคโนโลยี | | |
| 1 | 2 | 3 | 1 | 2 | 3 | 1 | 2 | 3 | 1 | 2 | 3 | 1 | 2 | 3 | **ให้ระบุว่าวิธีที่ใช้ในการทวนสอบผลการเรียนรู้แต่ละด้าน ตรงกับที่กำหนดไว้ในหลักสูตรหรือมีวิธีเพิ่มเติม** | **ให้ระบุว่านักศึกษามีผลสัมฤทธิ์การเรียนตามที่กำหนดไว้ในหลักสูตร หรือไม่มีควรปรับปรุง** |
| **…………………** |  |  |  |  |  |  |  |  |  |  |  |  |  |  |  |
| **…………………** |  |  |  |  |  |  |  |  |  |  |  |  |  |  |  |
| **…………………** |  |  |  |  |  |  |  |  |  |  |  |  |  |  |  |
| **…………………** |  |  |  |  |  |  |  |  |  |  |  |  |  |  |  |
| **สรุปผลการเรียนรู้**  **รายข้อย่อย** |  |  |  |  |  |  |  |  |  |  |  |  |  |  |  |

a กาเครื่องหมาย 🗸 ที่ผลการทวนสอบผ่าน และ กาเครื่องหมาย 🗴 เมื่อผลการทวนสอบไม่ผ่าน ลงในช่องข้อย่อยที่เป็นความรับผิดชอบของหลักสูตรของรายวิชาใน Curriculum Mapping

b ให้สรุปว่าผลการทวนสอบผลสัมฤทธิ์ของนักศึกษาตามมาตรฐานผลการเรียนรู้ผ่านทุกด้าน หรือบางด้าน

* สรุปผลการทวนสอบว่าผ่านทุกด้าน ถ้าผลการทวนสอบผ่านครบทุกข้อย่อยที่เป็นความรับผิดชอบหลักของรายวิชา
* สรุปผลการทวนสอบว่าผ่านเป็นบางด้าน เฉพาะด้านที่ผลการทวนสอบผ่านครอบทุกข้อย่อยที่เป็นความรับผิดชอบหลักของรายวิชา

**หมายเหตุ :**

1. จำนวนด้านมาตรฐานผลการเรียนรู้และจำนวนข้อย่อยในแต่ละด้านมาตรฐานผลการเรียนรู้ให้กำหนดตาม มคอ.2 ของแต่ละหลักสูตร
2. การประเมินผลการทวนสอบผลสัมฤทธิ์ของนักศึกษาตามมาตรฐานผลการเรียนรู้แต่ละรายวิชา ต้องประเมินให้ครบทุกข้อย่อยที่เป็นความรับผิดชอบหลักของรายวิชา (จุดดำตามแผนการกระจายความรับผิดชอบมาตรฐาน  
   ผลการเรียนรู้ จากหลักสูตรสู่รายวิชา (Curriculum Mapping

**ผลการทวนสอบผลสัมฤทธิ์การเรียนรู้ของนักศึกษา**

.....................................................................................................................................................................

.....................................................................................................................................................................

.....................................................................................................................................................................

.....................................................................................................................................................................

.....................................................................................................................................................................

.....................................................................................................................................................................

.....................................................................................................................................................................

.....................................................................................................................................................................

.....................................................................................................................................................................

**ผู้รับรองข้อมูลผลการทวนสอบ**

|  |  |  |
| --- | --- | --- |
| ลงชื่อ...........................................................  (...........................................................)  ประธานกรรมการ |  | ลงชื่อ...........................................................  (................................................................)  กรรมการ |
| ลงชื่อ...........................................................  (....................................................)  กรรมการ |  | ลงชื่อ...........................................................  (.............................................)  หัวหน้าหลักสูตร |

วันที่................ เดือน ...............................พ.ศ. ............

**แบบ ทส มรส.02**

**ภาคผนวก**

**คำสั่ง คณะ....................... มหาวิทยาลัยรังสิต**

**ที่ ......../ 2561**

เรื่อง แต่งตั้งคณะกรรมการทวนสอบผลสัมฤทธิ์ตามมาตรฐานการเรียนรู้ของนักศึกษา  
หลักสูตร ................................... สาขาวิชา ............................ คณะ/วิทยาลัย/สถาบัน ..........................

**..............................................**

เพื่อให้การดำเนินงานสามารถประกันคุณภาพหลักสูตร และการจัดการเรียนการสอนที่จะทำให้บัณฑิตมีคุณภาพตามตัวบ่งชี้ผลการดำเนินงาน ที่กำหนดไว้ในมาตรฐานคุณวุฒิ หลักสูตร ....... สาขาวิชา................... เป็นไปด้วยความเรียบร้อย และเกิดประสิทธิภาพสูงสุด อาศัยอำนาจตามความในมาตรา 43 แห่งพระราชบัญญัติสถาบันอุดมศึกษาเอกชน พ.ศ.2546 แก้ไขเพิ่มเติม (ฉบับที่ 2) พ.ศ.2550 จึงแต่งตั้งคณะกรรมการทวนสอบผลสัมฤทธิ์ตามมาตรฐานการเรียนรู้ของนักศึกษา หลักสูตร .........สาขาวิชา........ คณะ/วิทยาลัย/สถาบัน................. ดังต่อไปนี้

1. ..................................................... ประธานกรรมการ
2. ..................................................... กรรมการ
3. ..................................................... กรรมการ
4. ..................................................... เลขานุการ

**มีอำนาจหน้าที่ ดังนี้**

1. ดำเนินการกำกับ ติดตาม รายงานผลการทวนสอบผลสัมฤทธิ์
2. กำหนดรายวิชาที่จะดำเนินการตรวจสอบ อย่างน้อยร้อยละ 25 ของรายวิชาที่เปิดสอนในแต่ละภาคการศึกษา ทั้งนี้วิชาที่จะทวนสอบสามารถกำหนดจากรายวิชาที่ มีผลการเรียนที่ผิดปกติ รายวิชาที่มีการร้องขอให้มีการทวนสอบหรือเลือกโดยการสุ่ม
3. ดำเนินการทวนสอบให้แล้วเสร็จภายใน 30 วันหลังจากสอบสิ้นสุด เพื่อเสนอต่อ  
   คณะกรรมการบริหารคณะ/วิทยาลัย/สถาบันดำเนินการต่อไป

**ทั้งนี้ ตั้งแต่บัดนี้เป็นต้นไป**

สั่ง ณ วันที่ ...................................

ลงชื่อ...........................................................

(.........................................................)

คณบดี ..................................